words: Articolul 1 Obiectul acordului(1 ) Obiectul prezentului acord îl constituie acordarea posibilității de dobândire de către părțile contractante a dreptului de proprietate asupra terenurilor destinate bunei funcționări a misiunilor diplomatice și oficiilor consulare aparținând acestora , conform principiului reciprocității.(2 ) În sensul prezentului acord , prin " terenuri destinate bunei funcționări a misiunilor diplomatice și oficiilor consulare " se înțeleg acele terenuri folosite pentru sediul misiunii diplomatice , respectiv al oficiului consular și reședința șefului misiunii diplomatice , respectiv șefului oficiului consular.(3 ) Dobândirea dreptului de proprietate de către o parte contractantă se va face prin intermediul misiunii diplomatice sau a oficiului consular al acesteia , în condițiile prevăzute de legea în vigoare a statului acreditar și numai cu destinația prevăzută la alin. ( 2 ) , sub sancțiunea nulității absolute a actului juridic constitutiv de proprietate .